Haslemoen flyplass

Haslemoen flyplass er en flyplass på Haslemoen i Våler kommune i Innlandet. Flyplassen ble bygget under andre verdenskrig og var en del av Haslemoen leir, som ble lagt ned i juli 2003. Den opprinnelige rullebanen i betong er nå delvis gjengrodd og ikke egnet for fly. 

Under graving på begynnelsen av 80-tallet, ble det oppdaget at flystripa var underminert med sprengstoff for raskt å kunne sprenges.Hendelser og historier fra krigsårene i Våler, Hedmark

Det finnes en grasstripe ved siden av den gamle rullebanen. Denne brukes av Solungen Mikroflyklubb og er operativ for luftfart. Terskelen og midten av flystripa er markert med tønner, og det er en vindpølse i hver ende av banen.

Flyplassen ligger fint plassert mellom Starmoen flyplass i nord, og Kongsvinger flyplass (Gjølstad) i sør.

Det benyttes 123.5 MHz (Norsk Luftsportsforbund) på plassen. Overflyging og landing med PPR. Uvedkommende skal ikke oppholde seg på rullebanen da dette er til fare for landende og avtagende fly.

Referanser

 Eksterne lenker 
Haslemoen på norskeflyplasser.no

Kategori:Flyplasser i Innlandet
Kategori:Samferdsel i Våler (Hedmark)
Kategori:Byggverk i Våler (Hedmark)
Kategori:Flyplasser åpnet i 1944
Kategori:Flyplasser nedlagt i 2003
Kategori:Norsk luftfartshistorie
Kategori:Tidligere byggverk i Innlandet